[{"text_idx": "#000000", "text": "Deustuko Unibersidadeak 2019-20 ikasturtea hasi dau"}, {"text_idx": "#000003", "text": "Bizkaiko Eleizbarrutiko bikario nagusiak, Fe\u0301lix Alonsok, emon dau ikasturte hasierako mezea. Ondoren, Paraninfoan batu dira konbidadu guztiak: Eider Landaberea Deustuko idazkari nagusiak 2018-19ko txostenaren barri emon dau, eta, ondoren, Lourdes Villalo\u0301n katedradunak Hezkuntzaz eta hezkuntzarako ikertzea berbaldia emon dau."}, {"text_idx": "#000004", "text": "Agintarien txandea izan da gero. Jose Maria Guibert errektoreak adierazo dau Deustuko Unibersidadeak osasun ona daukala, etorkizunerako prest: Oraina dauen proiektua dogu, gaur egungo eta etorkizuneko beharrizan, eskaera eta erronkakaz konpromisoa hartua dauen proiektua. Sendotasun horren erakusgarri, errektoreak dino 2020an beste hiru graduko titulu eskaintzen hasiko dirala, Medikuntzea, Datuen Zientzia eta Adimen Artifiziala eta Robotikako Injinerutzea."}, {"text_idx": "#000007", "text": "In\u0303igo Urkullu Lehendakariak be egin dau berba ikasturtea zabaltzeko ekitaldian. Deustuko Unibersidadearen formakuntza-eredua txalotu dau, konpromisoan oinarrituta dagoalako. Ikasleakaz konpromisoa, baina baita alkarlanagaz eta nazinoarteko sareak sortzeagaz be. Talentua preparau zein erakarri egin behar dala azpimarratu dau."}]